Дейвид Гемел — Легенда (12) — Моята библиотека\nНа един дървен таван, чийто прозорец тънеше в сянката на голямата кула, някакъв мъж чакаше и барабанеше с пръсти по широката маса. Зад него, в плетен кафез имаше гълъби с настръхнала перушина. Мъжът беше нервен. Напрегнат.\nШумът от стъпки по стълбите го накара да посегне към един тънък кинжал. Той изруга и избърса потната си длан във вълнените си панталони.\nВлезе още един мъж, затвори вратата и седна срещу първия.\n— Е? Какви са нарежданията?\n— Да чакаме. Но това може да се промени, когато се разчуе, че Дръс е пристигнал.\n— Един човек не променя нищо — каза новодошлият. — Вероятно не. Ще видим. Племената ще бъдат тук след пет седмици.\n— Пет? Мислех…\n— Знам — отвърна първият мъж. — Но първородният син на Улрик е мъртъв. Някакъв кон е паднал върху него. Погребалните обреди ще продължат пет дни; а това е лоша поличба за Улрик.\n— Никакви лоши поличби не могат да попречат на надирската орда да превземе тази разнебитена крепост.\n— Какви са плановете на Дръс?\n— Възнамерява да препречи тунелите. Засега знам само това.\n— Ела отново след три дни — каза първият мъж. После взе малък лист хартия и започна да пише с дребни букви върху него. Поръси мастилото с пясък, издуха го, а след това препрочете написаното:\nПобратима на смъртта е тук. Тунелите са препречени. Бойният дух е повдигнат.\n— Може би трябва да убием Дръс — каза новодошлият и се изправи.\n— Ако ни наредят — отвърна първият. — Не и преди това.\n— Значи ще се видим след три дни.\nТой оправи шлема си на вратата и отметна назад пелерината над емблемата на рамото си. Беше дренайски дън.\nКъл Гилад лежеше отпуснато върху ниската трева край стената на кухнята в Елдибар, а въздухът се изтръгваше от дробовете му с конвулсивни спазми. Тъмната му коса висеше в сплъстени кичури, от които по раменете му капеше пот. Обърна се настрани и изстена от усилието. Сякаш всеки мускул по тялото му крещеше от болка. Той и Бреган, заедно с още четиридесет и осем души от групата „Карнак“, се бяха надбягвали три пъти с пет други групи от Първа до Втора стена, катереха се по възлестите въжета, за да се придвижат до Четвърта стена… Една безкрайна, безсмислена агония от усилия.\nСамо гневът му даваше сили да продължи, особено след първата стена. Белобрадият стар негодник беше видял как изпревари 600 души до Втората стена, докато възпалените му крака и уморени ръце бъхтеха в пълно бойно снаряжение. Победител! И какво каза той? „Залитащ старец, следван от залитащи баби. Е, недей да лежиш там, момче. Продължавай към Трета стена!“\nПосле се беше изсмял. Именно този смях го вбеси.\nВ този момент Гилад можеше да го убие — бавно. В продължение на пет безкрайни, мъчителни дни войниците от Дрос Делнох бягаха, катереха се, биеха се, събаряха сгради въпреки истеричните ругатни на прогонените собственици и караха безброй колички, пълни с отломки, към тунелите на Първа и Втора стена. След денонощния труд бяха уморени до смърт. А онзи тлъст старец продължаваше да ги пришпорва.\nСлед турнирите по стрелба, състезанията по хвърляне на копие, фехтовката, боя с кинжали и борбата, съпътстващи тежката работа, малцина от къловете си правеха труда да посещават хановете около централната кула.\nАла не и проклетите легионери. Те преминаваха през обучението с ледени усмивки и подмятаха презрителни шеги на фермерите, които се стараеха да не изостават от тях. „Защо не се опитат да работят осемнайсет часа на полето — мислеше си Гилад. — Негодници!“\nТой се изправи, сумтейки от болка, и опря гръб в стената, гледайки как останалите тренират. Оставаха му десет минути до следващата смяна, която трябваше да напълни количките с отломки. Носачите бъхтеха из откритото пространство, носейки камъни, два пъти по-тежки от ранен човек. Мнозина бяха с превързани ръце. Чернобрадият бар Британ вървеше до тях и ги подканваше с викове.\nБреган залитна към него и падна в тревата. Лицето му беше яркочервено. Той безмълвно подаде на Гилад половин портокал — беше сладък и свеж.\n— Благодаря, Брег.\nГилад огледа останалите осем мъже в своята група. Повечето лежаха мълчаливо, макар че Мидрас беше започнал да повръща. Този идиот имаше приятелка в града и беше отишъл да я види предишната нощ, промъквайки се в казармата, за да дремне един час преди разсъмване.\nСега си плащаше за това. Бреган го понасяше добре: беше малко по-бърз, малко по-силен. И изобщо не се оплакваше, което беше цяло чудо.\n— Време е, Гил — каза той. Гилад погледна към тунела, където работата забавяше ход. Другите членове на група „Карнак“ се придвижваха към полуразрушените домове.\n— Хайде, момчета — каза Гилад. — Да ставаме. Започнете да дишате дълбоко. — Тази заповед беше последвана от стонове и мъжете почти не помръднаха. — Хайде де. Група „Кестриан“ вече тръгват. Негодници! — Гилад с мъка се изправи, като издърпа и Бреган. После отиде при всеки един от мъжете. Те бавно станаха и започнаха да вървят към тунела.\n— Мисля, че умирам — каза Мидрас.\n— Ще умреш, ако днес ни провалиш — промърмори Гилад. — Ако онази стара свиня още веднъж ни се присмее…\n— Чумата да го тръшне — каза Мидрас. — Нали не си го видял да се поти от работа?\nПривечер уморените мъже се разотидоха от тунелите към спокойната и сравнително неприкосновена казарма. Хвърлиха се върху тесните легла и започнаха да разкопчават нагръдниците и наколенниците.\n— Нямам нищо против работата — каза Бейли, набит фермер от съседното село до това на Гилад, — но не разбирам защо трябва да я вършим в пълно бойно снаряжение.\nГилад почти беше заспал, когато един глас изрева:\n— Група „Карнак“ на парадния плац!\nДръс стоеше на парадния площад с ръце на кръста, а сините му очи оглеждаха изтощените мъже, които се препъваха откъм казармата, присвивайки очи срещу светлината от факлите. Застанал между Хогън и Орин, той се усмихна мрачно, докато мъжете се строяваха тромаво.\nКъм петдесетте мъже от група „Карнак“ се присъединиха група „Кестриан“ и група „Меч“. Те безмълвно чакаха да чуят поредната отвратителна идея, която беше хрумнала на Дръс.\n— Вашите три групи — каза Дръс — трябва да бягат до края на стената и обратно. Последната група ще бяга отново. Вървете!\nДокато мъжете поемаха към изтощителната половин миля, някой се провикна от тълпата:\n— А ти, дебелако? Идваш ли?\n— Този път, не — отвърна Дръс. — Гледайте да не сте последни.\n— Изтощени са — каза Орин. — Разумно ли е, Дръс?\n— Довери ми се. Когато започнат атаките, хората ще трябва да стават от сън много бързо. Искам да разберат на какво са способни.\nИзминаха още три дни. Първият тунел беше почти запълнен и започнаха работа по втория. Вече никой не викаше „ура“ при вида на Дръс, дори и от градското население. Мнозина бяха изгубили домовете си, други губеха препитанието си. Една делегация беше посетила Орин с молба разрушенията да престанат. Други смятаха, че гледката с празното пространство между стените само набляга върху това, че Дръс очаква надирите да превземат Дрос. Негодуванието растеше, ала старият воин преглътна гнева си и продължи да следва плана си.\nНа деветия ден се случи нещо, което даде на мъжете нова тема за разговор.\nДокато група „Карнак“ се събираше за обичайното бягане, ган Орин дойде при дън Мендар, командващия офицер.\n— Днес ще бягам с вашата група — каза той.\n— Поемате командването ли, сър? — попита Мендар.\n— Не, не. Само ще бягам. И ганът трябва да е във форма, Мендар.\nОрин беше посрещнат с мрачно мълчание, когато влезе в строя, а златисто-бронзовата броня го отличаваше от чакащите войници.\nЦяла сутрин се бъхти с мъжете, катереше се по въжета, спринтираше между стени. И винаги беше последен. Докато бягаше, част от мъжете се смееха, други се подиграваха. Мендар беше бесен. „Този човек се излага още повече — мислеше си. — А прави и нас за посмешище.“ Гилад не обръщаше внимание на гана освен един път, когато го издърпа над назъбените стени, защото изглеждаше, че ще падне.\n— Остави го да падне — извика някой от другия край на стената.\nОрин стисна зъби и продължи напред, прекарвайки целия ден с войската, като дори участва в разрушителните работи. Следобед вече работеше два пъти по-бавно от останалите войници. Никой не му говореше. Хранеше се отделно от другите, но не по свое желание — никой не сядаше до него.\nВечерта се прибра в квартирата си, целият разтреперан и с пламнали мускули, и заспа с доспехите.\nНа разсъмване се изкъпа, сложи си бронята и отново се присъедини към група „Карнак“. Едва на тренировката по фехтовка се отличи, но дори и тогава се усъмни, че са го оставили да победи. И кой можеше да ги вини за това?\nЕдин час преди свечеряване Дръс пристигна с Хогън и нареди четири групи да се съберат пред портата на Втора стена: „Карнак“, „Меч“, „Егел“ и „Огън“.\nДръс се провикна към събралите се двеста души от върха на стената:\n— Кратко надбягване, за да се поразтъпчете, момчета. Разстоянието от тази порта до края на стената и обратно е една миля. Ще го пробягате два пъти. Групата, която остане последна, ще бяга отново. Вървете!\nКогато се втурнаха вкупом напред, Хогън се надвеси.\n— По дяволите! — каза.\n— Какво има? — попита Дръс.\n— Орин бяга с тях. Мислех, че вчера му е дошло в повече. Какво му става? Да не е полудял?\n— Ти бягаш с тях — каза Дръс. — Защо не и той?\n— Стига, Дръс, що за въпрос е това? Аз съм войник и тренирам всеки божи ден. Но той! Погледни го — вече е последен. Ще се наложи да избереш последния, без Орин.\n— Не мога, момче. Ще го засрамя. Той направи своя избор и предполагам, че има причини.\nПрез първата миля Орин беше на трийсет метра зад последния войник и полагаше големи усилия. Впери очи в задната част на бронята на мъжа и продължи да бяга, пренебрегвайки болката в хълбока си. Потта пареше очите му, а шлемът с гребен от бели конски косми се изхлузи от главата му. Изпита облекчение.\nСлед миля и половина изоставаше с четиридесет метра.\nГилад погледна назад от центъра на водещата група, забави ход и се обърна, а после хукна назад към запъхтяния ган. Когато го наближи, започна да бяга редом с него.\n— Слушай — каза му, без да се задъхва. — Отпусни юмруци, това ще ти помогне за дишането. Не мисли за нищо друго, освен да ме следваш. Не, не се опитвай да ми отговаряш. Брой вдишванията. Поеми дълбоко въздух и издишай по най-бързия начин. Това е. Вдишвай дълбоко на всеки две крачки. И не спирай да броиш. Не мисли за нищо, освен за броя на вдишванията. А сега ме следвай.\nТой застана пред генерала, поддържайки същото бавно темпо, а после леко забърза.\nДръс се облегна на стената, когато краят на надпреварата наближи. Орин следваше слабия помощник-командир. Повечето мъже бяха финиширали и се бяха разпръснали, наблюдавайки последните няколко бегачи. Орин продължаваше да е последен, но изоставаше само с десет метра от изтощения къл от група „Огън“. Мъжете започнаха да подвикват на войника да бяга по-бързо. Всички групи, освен „Карнак“, искаха той да победи.\nОставаха трийсет метра. Гилад се върна при Орин.\n— Дай всичко от себе си — каза му. — Бягай, тлъст негодник!\nГилад ускори ход и профуча покрай къла. Орин стисна зъби и го последва. Гневът му даваше сила. В изтощените му мускули нахлу свеж адреналин.\nОставаха десет метра, а той вече беше се изравнил с мъжа. Чуваше окуражителните викове от тълпата. Войникът до него се откъсна с последно усилие, а лицето му се сгърчи в агония.\nОрин го настигна в сянката на портата и залитна. Хвърли се напред, стовари се на земята и се търкулна в множеството. Не можа да се изправи, но нечии ръце го сграбчиха, изправиха го на крака и го потупаха по гърба. Бореше се за въздух… Един глас каза:\n— Продължавай да вървиш. Това ще помогне. Хайде, размърдай краката си.\nПодкрепян от двете страни, той започна да върви. Гласът на Дръс долетя от стената.\n— Групата на онзи мъж, още една обиколка.\nГрупа „Огън“ потегли, този път в лек бяг.\nГилад и Бреган помогнаха на Орин да стигне до един стърчащ каменен блок и го настаниха отгоре. Краката му трепереха, но вече дишаше по-спокойно.\n— Съжалявам, че ви обидих — каза Гилад. — Исках да ви ядосам. Баща ми винаги казваше, че гневът дава сили.\n— Не е нужно да се оправдаваш — каза Орин. — Няма да предприема нищо срещу теб.\n— Не се оправдавам. Можех да пробягам десет пъти това разстояние; както и повечето от моите хора. Просто реших, че това ще помогне.\n— Така беше. Благодаря ти, че се върна.\n— Според мен се справихте невероятно добре — каза Бреган. — Знам какво ви е било. Но ние бягаме близо две седмици. А за вас днес беше едва втори ден.\n— Утре ще дойдете ли отново? — попита Гилад.\n— Не. Бих искал, но имам и друга работа. — Той се усмихна внезапно. — От друга страна — каза, — Пинар се справя много добре с бумащината, а на мен ми дойде до гуша да приемам оплакващи се делегации през пет минути. Да, ще дойда.\n— Може ли един съвет? — каза Гилад.\n— Сложете си обикновена броня. Така няма да изпъквате толкова.\n— Аз трябва да се отличавам — отвърна с усмивка Орин. — Нали съм ганът.\nВисоко над тях, Дръс и Хогън пиеха бутилка червено лентрийско вино.\n— Искаше се смелост от негова страна, за да дойде днес след вчерашните подигравки — каза Дръс.\n— Да, предполагам — отвърна Хогън. — Не, по дяволите, ще се съглася с теб и ще го похваля, макар и неохотно. Ти му вдъхна смелост.\n— Не можеш да вдъхнеш на човек нещо, което не притежава — каза Дръс. — Просто никога не я е търсил. — Дръс се усмихна, отпи дълга глътка от бутилката и я подаде на Хогън полупразна.\n— Харесвам този дребосък — каза Дръс. — Откровен е!\nОрин лежеше в тясната си койка, подпрян върху меки възглавници и с глинена чаша в ръка. Опитваше се да убеди себе си, че няма нищо славно в това да пристигнеш предпоследен. За щастие не успяваше. Никога не беше имал способности на атлет, още от малък. Но произхождаше от семейство на воини и дренайски предводители, а баща му настояваше да участва в най-различни войнишки занимания. Винаги беше боравил добре с меча, което според баща му компенсираше другите му, по-големи недостатъци. Като например това, че не можеше да търпи физическа болка. Или че не можеше да разбере, дори след подробни разяснения, голямата грешка, допусната от назредаите в битката при Плетии. Питаше се дали баща му щеше да е доволен от това, че се беше хвърлил на земята, за да победи един къл в състезание по бягане. Усмихна се: щеше да го помисли за луд. Шумът от тропане по вратата му го върна в настоящето.\nБеше Дръс, без своето сребристочерно палто. „Странно как прилича на старец без легендарното си облекло“, помисли си Орин. Брадата на война беше сресана и той носеше надиплена бяла туника с бухнали ръкави, събрани на китките. На кръста му имаше дебел черен колан със сребърна катарама. В ръцете му — голяма бутилка червено лентрийско вино.\n— Реших, че ако сте буден, можем да пийнем заедно — каза Дръс, като придърпа един стол и го обърна така, както Орин много пъти беше виждал да прави Хогън.\n— Защо го правите? — попита Орин.\n— Кое? — каза Дръс.\n— Обръщате стола.\n— Старите навици трудно се забравят — дори сред приятели. Това е войнишки обичай. Когато си възседнал стола така, е по-лесно да станеш. Освен това издигаш плътен дървен слой между корема си и човека, с когото говориш или срещу когото седиш.\n— Разбирам — каза Орин. — Винаги съм искал да попитам Хогън, но така и не се наканих. Какво кара хората да придобиват такива навици?\n— Гледката на приятел със забит нож в корема! — отвърна Дръс.\n— Напълно разбираемо е. Дръс, ще ме научите ли на своите номера, преди да пристигнат надирите?\n— Не. Ще трябва да ги научите сам. Ще ви помагам с дребните неща, когато му дойде времето — те може да се окажат важни.\n— Дребните неща? Заинтригуван съм, Дръс. Кажете ми някои от тях. — Орин пое чашата лентрийско вино и се облегна назад. Дръс пиеше от бутилката.\n— Добре — каза брадвоносецът, пресушил половината бутилка, — отговорете на този въпрос: защо всяка сутрин дават на хората портокали?\n— За да са здрави и да се предпазят от дизентерия. Освен това те освежават и са евтини. Така ли е? — попита озадаченият Орин.\n— Донякъде — отвърна Дръс. — Бронзовия граф е въвел портокалите в армията, отчасти поради причините, които споменахте, но преди всичко, защото, ако втриете сока в дланта си, мечът ви няма да се изплъзне, когато се изпотите. Освен това, ако го втриете върху челото си, потта няма да капе в очите ви.\n— Не го знаех. Предполагам, че е трябвало да го правя, но не съм. Колко просто! Кажете ми още нещо.\n— Не — каза Дръс, — друг път. Кажете ми, защо се включихте в обучението на къловете?\nОрин се изправи и впери тъмните си очи в лицето на Дръс.\n— Смятате, че идеята не е добра?\n— Зависи какво се опитвате да постигнете. Към уважение ли се стремите?\n— Не, за бога! — отвърна Орин. — Твърде късно е за това, Дръс. Направих го заради онова, което казахте в нощта, когато измъкнахте хората от леглото заради нощното бягане. Попитах ви дали е разумно, а вие казахте: „Трябва да разберат на какво са способни.“ Е, аз също. Никога не съм се сражавал. Искам да разбера какво е да те събудят след цял ден тренировки и да е необходимо да се биеш отново. Разочаровах много хора тук. Навярно отново ще ги разочаровам, когато надирите започнат да се катерят по стената, но се надявам да не е така. Трябва да стана по-издръжлив и по-бърз. И ще го направя. Нима това е толкова лоша идея?\nДръс наклони бутилката, облиза устни и се усмихна.\n— Не. Идеята е добра. Но когато станете малко по-издръжлив, отидете и в другите групи. Това ще ви бъде от полза.\n— Видяхте ли графа? — попита внезапно Орин. — Син твърди, че е зле. Всъщност много зле.\n— Едва ли би могъл да е по-зле. Сега непрекъснато е в несвяст — не знам как се държи.\nДвамата мъже разговаряха повече от час; Орин разпитваше стареца за живота му и многото битки, в които беше участвал, като неизменно се връщаше към безсмъртната история за Скелн и падането на крал Горбен.\nКогато камбаната на централната кула би тревога, двамата мъже реагираха незабавно. Дръс изруга, захвърли бутилката и хукна към вратата. Орин се надигна от койката и го последва. Дръс побягна из парадния плац и по малкото възвишение до централната кула, промуши се под решетката на портата и продължи по дългото, вито каменно стълбище до спалнята на графа. Калвар Син стоеше до леглото му с дън Мендар, Пинар и Хогън. Някакъв стар прислужник плачеше до прозореца.\n— Мъртъв ли е? — попита Дръс.\n— Не. Скоро — отвърна Калвар Син.\nДръс отиде до леглото и седна до крехката фигура. Очите на графа се отвориха и примигнаха два пъти.\n— Дръс? — изрече той с немощен глас.\n— Тя идва. Виждам я. С черна качулка е.\n— Заплюй я от мое име — каза Дръс, а огромната му ръка милваше трескавото чело на графа.\n— След Скелн… си мислех… че ще живея вечно.\n— Успокой се, приятелю. Това, което съм научил за смъртта, е, че не е толкова страшна, колкото изглежда.\n— Виждам ги, Дръс. Безсмъртните. Изпращат Безсмъртните! — Умиращият мъж сграбчи ръката на Дръс и се опита да се изправи. — Ето ги! Господи, ще се погрижиш ли за тях, Дръс?\n— Това са просто мъже. Ще ги прогоним.\n— Седни край огъня, детето ми, и ще ти разкажа за това. Само не казвай на майка си, че съм ти казал — знаеш, че не обича кръвожадни истории. Ах, Вире, мъничката ми! Никога няма да разбереш какво означаваше за мен да бъда твой баща…\nДръс сведе глава, докато старият граф продължи да бълнува със слаб и треперещ глас. Хогън стисна зъби и затвори очи, Калвар Син седеше отпуснат в едно кресло, а Орин стоеше до вратата, припомняйки си смъртта на баща си отпреди толкова много години.\n— Бяхме прекарали в прохода много дни и удържахме на всичките им нападки. Варвари, колесници, пехота, кавалерия. Ала заплахата от Безсмъртните постоянно висеше над нас. Никой не ги беше побеждавал! Старият Дръс стоеше в средата на първа линия и когато Безсмъртните се отправиха към нас, застинахме на място. Във въздуха се усещаше паника. Исках да побягна и долавях същото чувство по лицата на мъжете наоколо. После старият Дръс вдигна брадвата си и изрева към настъпващата редица. Беше невероятно. Почти вълшебно. Заклинанието се развали. Страхът изчезна. Той вдигна брадвата си, за да я видят, а после извика. И сега го чувам: „Хайде, тлъсти негодници! Аз съм Дръс, а това е Смъртта!“.\n— Вире? Вире? Чаках те… само още веднъж. Да те видя. Толкова… Толкова исках… — Крехкото тяло потрепери, а после остана неподвижно. Дръс затвори очите на мъртвия мъж и избърса с ръка своите.\n— Изобщо не биваше да я изпраща — каза Калвар Син. — Обичаше това момиче, тя беше смисълът на живота му.\n— Навярно затова я е изпратил — каза Хогън.\nДръс придърпа копринения чаршаф над лицето на графа и отиде до прозореца. Сега беше сам — последният оцелял от Скелн. Облегна се на перваза на прозореца и вдиша от нощния въздух.\nНавън луната заливаше Дрос с тайнствена светлина — сива и призрачна, и старият мъж погледна на север. Отгоре долетя пърхащ гълъб, който заобиколи мансардата под централната кула. Беше дошъл от север.\nТой се извърна от прозореца.\n— Утре ще го погребем скромно — каза. — Няма да прекъсваме обучението заради пищно погребение.\n— Но, Дръс, това е граф Делнар! — каза Хогън с пламнали очи.\n— Това — каза Дръс, сочейки леглото — е един труп, прояден от рака. Не е никой. Правете, каквото ви казвам.\n— Безсърдечен негодник — каза дън Мендар.\nДръс насочи ледения си поглед към офицера.\n— Спомни си това, момчето ми, когато ти или някой от вас се обърнете срещу мен.


Хрумки, раздумки, рошави мисли: Септември 2008\nЗащо бият журналисти?\nСмъртоносно набиха журналист. Сигурно и поръчителите за жестокия побой над главния редактор на сайта "Фрог нюз" вече съжаляват за пъкления замисъл. Едва ли ще се намери разумно същество, което да не осъди стореното. Може би само извършителите на криминалното деяние са доволни, ако за това са получили тлъста пачка. /И България е на първо масто в нещо - по ръста на корупция./ Кои ли са биячите и защо биха журналист? Ако случаят се разплете, вероятно пак ще се пръкне отговор нямащ нищо общо с истината. Но ако "мастити" журналисти емнат версията, повтаряйки я няколко пъти, ще я направят достоверна в услуга на платежоспособните заинтересовани.\nСпоред една от версиите Огнян Стефанов го отнесъл заради анонимния клюкарски сайт "Опасни новини", без никой да е сигурен и да е доказал, че той стои зад този проект. Въпросът с анонимността в интернет има много измерения. Той има и пернишки адрес с едно анонимно недоносче в нета, което от доста време не работи. Колкото и да са сензационни анонимните писания, те олекват когато този който ги е написал няма доблестта да застане зад тях с името и личността си. Който познава Огнян Стефанов / и други набедени за подобни неща/ не се съмнява в достойнството на професионализма, изключващо анонимност.\nПубликувано от rumi borisova в 22:52 Няма коментари:\nТоплофикациите на Ковачки погнати по политическа поръчка?\nИ най-скептично настроените към теорията за световната конспирация вече не се съмняват, че мерките на "Булгаргаз" спрямо Топлофикациите в Бургас, Плевен и Враца, собственост на предприемача Христо Ковачки - духовен баща на партия ЛИДЕР, са политическа поръчка.\nВече стана ясно, че само 3% са недоборите на държавния газов монополист. Освен топлофикационните фирми на Ковачки длъжници са и парното на столичани, и Кремиковци, и то с много повече пари. Тях обаче не ги закачат.\nПослучай Деня на независимостта в трите града с длъжници за топла вода и отопление имаше амнистия - пак признак за политически подход.\nКамъчето изплю виден функционер от БСП, тясно свързан с енергийната система, за да не кажем мафия. По една национална телевизия Р.Овч. недвусмислено обясни, че бизнесмените в енергетиката трябва да си гледат бизнеса, а не да се занимават с политическа дейност. Забравя се обаче, че за да плати Ковачки, той също трябва да си събере парите от бедния български гражданин\nПубликувано от rumi borisova в 23:18 Няма коментари:\nНезависими с "Биг брадър" и "Танцуващи звезди"\nКакво и колко разбраха българите от тържествено отбелязяната 100-годишнина от обявяването на независимостта на България ще остане въпрос с неясен отговор. Но че в Деня на независимостта масовия телевизионен зрител получи повод яко да се кефи е без съмнение. Не защото по телевизора ще гледа изявите и речите на президента и\nпремиера и техния инициативен комитет, свързани с годишнината - не.\nЕдва ли някой се съмнява, че масовият зрител ще пропусне "Биг брадър" по Нова телевизия и "Танцуващи звезди" по Би Ти Ви. Защо е избран точно този ден за начало на двете програми и случайно ли е това може само да се предполага. И всяко предположение ще бъде вярно. Както е вярно, че онзи, който не би пропуснал зрелищата по двете национални телевизии едва ли е независим.\nВпрочем какво значи да се независим - нали не това, че от тебе нищо не зависи. Най-малкото, което зависи от тебе самия е да си послужиш с дистанционното и да си потърсиш по-смислено предаване, ако ще гледаш телевизора. А защо да не го оставиш той да те гледа изключен. И наистина да разбеш какво означава да си независим.\nПубликувано от rumi borisova в 21:29 Няма коментари:\nЙеромонах Никанор коментира световната финансова криза\nМонах коментира световната финансова криза, предизвикана от фалита на американските банки. На пръв поглед изглежда странно. Но в това няма нищо необичайно, защото духовникът е бивш финансов брокер, управлявал огромни парични потоци на световните финансови пазари. В един момент от живота си по Божия промисъл сегашният йеромонах Никанор от братството на манастира "Св. св. Козма и Дамян" край брезнишкото село Гигинци решава да прекрати кариерата си на финансист и да отдаде живота си на Бога. За фалита на американската банка "Лемън Брадърс" и последвалите събития във финансовата сфера в целия свят той говори с разбирането на специалист, но и с думи човешки. Според него в срива на световните пазари има и духовна причина. Алчността разчовечва хората, казва духовникът. Според него на финасовия пазар царят два гряха, които непрекъснато си оспорват мястото в сърцата на хората. Единият е алчност, сребролюбие, другият е стръхът, който е най-големият смъртен грях, защото тези които се страхуват по трудно устояват на изкушенията.\nСега йеромонах Никанор, наред със следването на ежедневното си монашеско правило, заедно с игумена на манастира архимандрит Евгений, се е отдал на възстановяването на западналата света обител. Познанията му за управлението на парите се оказват безспорно полезни за богоугодното дело. Строежът напредва с помощта на много хора.\nМного често някои хора питат отец Никанор как и защо е избрал спасението на човешката душа пред управлението на парите. "В Светото писание се казва, че човек не може да служи на двама господари, към единия ще се привърже, другия ще намрази. Любовта към Бога, към духовното в мене надделя над интереса и привързаността към професията" - обяснявя младият монах.\nЙеромонах Никанор: Алчността ни разчовечва\n- Фалитът на американската банка "Лемън Брадърс" повлече след себе си тежки последствия и вече в цял свят се говори за финансова криза. Какъв е вашият коментар като бивш финансов брокер?\n- Трябва да се има предвид, че това, което виждаме да се случва с финансовите пазари по новините е само върха на айсберга. Ние си мислим, че нещо е довело до друго, а не виждаме отдолу и зад кулите много по-сложните процеси и всъщност съвсем други причини дъвеждат до някакво следствие. Първо се случва фалит на една банака , после се срива бораса, след това се обявява, че на някого не му излизат инвестициите и ние си мислим ,че едното води до другото и третото. А най често има друга причина, която остава скрита.\n- Трябва ли да се плашат хората от тези процеси?\n- Хората не бива да си правят изводи, че нещата на финансовия пазар са толкова прости. Тези процеси са доста отдавна. Затова някои анализатори са се изказали вече, че не са изненадани. То няма как и да си изненадан . Още докато аз практикувах ние смятахме, че ще дойде кризата. Тя даже твърде много се забави. Повече от 13 години положението с недвижимите имоти и пазарът на ипотечни облигации никак не е розово. Задлъжнялостта на американската икономика и на американските домакинства одтдавна е надхвърлила всякакви нормални граници и рамки.\n- Обяснете моля, какво значи кредитна задлъжнялост? Какво се крие зад този процес?\n- Това означава че човек в момента потребява своето бъдещо благосъстояние,т. е. ти очакваш, че след време ще имаш определени приходи, някакво ниво на благосъстояние, средства, които искаш сега да използваш - докато си още млад, както обичат да казват хората. А колко може да се потребява - колкото очакваме да печелим в някакъв бъдещ период. Колкото повече днес взимаме на кредит, това означава, че толкова повече имаме очаквания от бъдещия ни икономически просперитет.\nТова означава, че трябва да сме наясно на какво се дължи той и откъде ние взимаме парите си. Не като много хора в България, които са свикнали да взимат, без да са го заслужили. Повечето хора знаят, че каквото с ума си и с ръцете си изкарат, това е. Има два начина да изкараме повече - или работим повече като време или за времето, което работим, независимо каква работа-интелектуалана или физическа, да постигаме по-висок резултат.\n- Но как е започнал този процес?\n- В това голямо кредиране е заложено очакването за голям технологичен поврат, пробив в технологиите и производителноста, които обаче ги няма. Ние сме мислили, че всеки един от нас ще бъде в състояние да си изработи голяма хубава къща във Флорида или на Хаваите - ако мислим от гледна точка на американците. Обаче 10 години след като е купена къщата се оказва, че доходите, заплата все още не е надвърлила очакваното ниво. Така става невъзможно да се плаща, това което вече е потребено. От друга страна нещата се влошават и защото това са пазари, свободна икономика.\n- На какво се дължи тази голяма заблуда?\n- Ние всички мислим, че в бъдещето ще сме по-богати и се юрваме да купуваме. А пазарът е пазар. Увеличеното търсене винаги качва цената, защото предлагането, особено в този сектор отговаря поне с година закъснение. Ако сега трима искаме да си купиме къща, тя тепърва трябва да се проектира и постори и има отстояние във времето. А ако има готова къща , тя се продава на този, който плаща най- много. Това и в България ни е добре познато - цените на имотите се раздуват като балон, но балон, който се пука. Когато всички, които са искали да си купят, вече са купили, тогава няма какво да подържа цената на пазара.\nОт друга страна идва моментът, когато много домакинства не могат да си покрият разходите по ипотеките , затова и заради падналия долар се наложи да се корегират лихвени проценти. Това веднага влияе върху плащанията на домакинствата, защото банките не постъпват почтено.\nБанките могат много по-добре от един човек да направят сметка каква е перспективата за движението на лихвения процент в следващата и в следващите 10 години, защото имат нужната експертна мощ и информация.\nНо банките не искат да отпускат на хората заеми с фиксирана лихва. Избягват това нещо, защото ще им се наложи да носят лихвения риск. Предпочитат да го прехвърлят на домакинството и се оказва, че хората са договорили ипотеки при едни лихвени проценти, а те после се покачват и в един момент хората не могат да плащат.\n- Тогава какво се налага да се направи?\n- Стандартната практика и процедура, когато не можеш да платиш е банката да стъпи във владение на твоя имот защото вземането ти е станало ликвидно. Тя е притисната от банковите регулаторни механизми, нужни да подържат съответен финансов баланс, който включва и резерв за лоши кредити като обем спрямо общата сума на активите и пасивите. Излиза на свободния пазар и продава, но няма кой да купува, защото всички са си купили. Цените падат и всички обезпечения се обезценяват. Може и само един случай да повлече цените надолу. Целият актив, на който банката е разчитала като обезбечение намалава стойността си примерно наполовина и се налага банката да привлича пари за компенсации.\n- Как това познание е полезно за един монах?\n- Стого погледнато никак не е полезно. Монахът си гледа духовния живот и спасението на душата. Монасите, бидейки хора занимаващи се с молитва натрупват само нетленен капитал и това е в обществена полза. В случая обаче, когато повечето манастири в България, във Велика и Голяма Русия и в съседна Румъния се възстановяват, хубаво е човек да е запознат с правилата на финансовите пазари, за да може по-лесно и по-леко да търси начини за финансирането на строителството. Ние, монасите нямаме друг начин освен да търсим помощта на тези, които реално могат да помогнат.\n- Дали кризата във финасовата ситема не е резултат от това, че хората превърнаха парите във фетиш?\n- На финасовия пазар царят два гряха, които непрекъснато си оспорват\nмястото в сърцата на хората. Единият е алчност, сребролюбие, другият е стръхът, който също е смъртен грях. В "Откровението" Господ е казал, че за страхливите няма място в Царството небесно, защото няма да устоят пред изкушенията.Когато човек има страх Божи не го е страх от нищо освен да не обиди Бога. А няма ли страх Божи, той има страх от всичко - от най-малката микроба и бацил и страх за парите. В сърцата на хората има една непрекъсната борба. Искат да вземат повече и тогава пазарите нарастват, акциите поскъпват. Или пък се плашат, че ще загубят това, което имат и тогава продават, притеснени за парите си.\nХората всецяло са се отдали на трупането на пари и външно благополучие. Човек е принизил себе си до един придатък на икономиката и материалното. За него не е важно колко струва като човек, какво вътрешно достойнство има, което ще му помогне и когато е охулван и обиден той да не се жертава духовно и душевно, а да е спокоен. Интересува се само да изглежда като по телевизията, да кара скъпа кола, да има хубава къща, а не да надвие снобизма.\n- Как вие бихте обяснили духовната причина за финансовите кризи?\n- Хората са повярвали и живеят със съзнанието, че раят е тука на земята и сега в този живот. Докато са още млади те искат да получат всичко, което може да им осигури съвременната цивилизация като удобство, като разкош и лукс и то ако може за всички. От там е и това масово теглене на кредити, които да се изплащат в бедещето. А банките нямат нищо против да ги дават.\n- Алчност ли е това?\n- Разбира се, но това не е само алчност. Това е загуба на смисъла на\nживота след смъртта. Това е разчовечване. Това е пълна подмяна на\nсмисъла на човешкия живот и приравняването му не към животно, а към предмет. Ние ставаме част от икономиката, като петрола, като целолозата и стоманата, като чиповете и компютрите. Така и хората стават една от стоките. Скоро ще започнат да ни слагат номера и баркодове. И това ще го видим след някоя година. Ние доброволно се\nсъгласяваме с това нещо. И тая ни стръв, тая жажда тук на Земята да получим, понеже рая е някъде там, води до неизменното осъзнаване или фалит и банкрут на част от тези, които се стермят към това. А тези които останат и успеят в тези мании, защото все пак някой успява да спечели, там пък Господ го вразумява с болести и страдания от друг характер. И ние разбираме, че Земята е отдел плачевний - място за плач и покаяние, а там трябва да бъде радостта и там да се стремиме към доброто.\nПубликувано от rumi borisova в 22:47 Няма коментари:\nБожията частица е химера на безбожници\nНе може така да се говори за "божия частица?" категоричен е младият йеромонах Никанор от Църногорския манастир "Св.св. Козма и Дамян", наричан още Гигински манастир. И обяснява: Такава частица не може да се хване, защото Бог не е част от творението, а извън него. Бог присъства в пълнота в тялото и кръвта на богочовека Иисус Христос, когото всеки вярващ може да приеме чрез светото тайнство евхаристия.\nУчени се опитват да разберат как е възникнала Вселената. В Европейския център за ядрени изследвания край Женева успешно стартира експериментът на века. В гигантски адронов колайдер /каквото и да значи това/ физиците ще търсят частица, която сами нарекоха Божия.\nТези търсения няма да скарат богослови и физици, както полимеризацията не може да скара химиците и езиковедите, коментира духовникът. Йеромонах Никанор обяснява: "Това, което физиците са решили да търсят и са нарекли "Божия частица" изглежда е поредната предстояща да бъде открита микрочастица, едно много, много малко късче от необятната Вселена, за която човечеството знае все още твърде, твърде малко. Не бива названието "божия"да ни заблуждава; Бог по определение е свръхсъщностен и недостижим. Има един, единствен начин Бог да бъде докоснат, "хванат". Бог се оставя да бъде докоснат от тези, които са достойни за това, както е казано: "Блажений чистий сердцем яко тии Бога узрят" /"Блажени са чистите по сърце, защото те ще видят Бога"/.\nВ Божиите очи и в очите на ангелите хората, които се опитват да Го намерят в реактор или в невидима частица изглеждат нелепо с опита си да достигнат Недосегаемия. И жалки на фона на тези, които приемат пълнотата на Божеството, когато достойно се причестяват с тялото и кръвта Христови."\nМолитва за България или приветствие от премиера\nВ.„Експрес”: Училищата отсвириха Станишев, директорите не прочетоха задължителното му обръщение на 15 септември\nПубликувано от rumi borisova в 22:01 Няма коментари:\nИгумен изгонил младежи с инвалидни колички от манастир ...\nПубликувано от rumi borisova в 22:34 Няма коментари:\nБог ни помага да правим добро\nВ Библията, книга позабравена от българите, има части, посветени на царете на израелския народ. Описано е управлението на израелските и на юдейските царе в светлината на Божиите повеления и връзката на управлението с моралното и икономическото състояние на двете царства.\nПредаността на държавните водачи, спазването на Божиите заповеди, тяхното смирение и покорство пред Бога носят мир и благоденствие на техните народи.\nПокварата на царете, отхвърлянето на Бога, лъжата и идолопоклонството водят до бедствия за народите, разруха и войни.\nДнес от нас се иска да се потрудим повече, за да бъде спасена душата на ближния и всички ние заедно да заслужим благодатно изцеление на душата на всеки от нас и на обществото ни като цяло.\nБез Бога не можем да направим нищо добро. Бог е, който ни помага да правим добро.\nСъбрани заедно в храма за обща молитва ще успеем да ограничим това, което ежедневието иска в името на това, което иска вечността.\nПубликувано от rumi borisova в 22:36 Няма коментари:\nАко на 9 септември 1944 в България не се беше случило нищо особено ...\nАко на 9 септември 1944г. В България не се беше случило нищо особено каква щеше да бъде държавата сега. И хората.\n64 години след онези събития от екрана на една национална телевизия един пенсионерски лидер попита реторично дали ако не го имало 9 септември 1944г щеше да има какво да се приватизира и да се краде и дали щеше да има такава телевизия. Набори от другата страна на телевизора му отговориха, че ако не беше загубен половин век в една провалила се революция, българската индустрия щеше да продължи да се развива с тенденциите от 1939г., а хората щяха да са добри, морални и нямаше да крадат, защото щяха да имат. И тази телевизия, продадена наскоро за добра цена, щеше да е не на 15, а на 40 години.\n64 години след онези събития един политик в Перник, който е потомец на виден синдикален водач от 20-те години на миналия век, но предпочита да казва ,че е потомствен социалист, попита реторично пред публика, събрана да отбележи датата дали ако не го е имало 9 септември 1944г., сега България нямаше да бъде с други граници. Но човекът е интелигентен и побърза да уточни, че намеква за някои територии, които може би сега нямаше да са в пределите на страната, /каквото и да значи това/.\nВ родния край на президента Георги Първанов имаше манифестации под портретите на Тодор Живков и Георги Димитров. Пред камерата на местната телевизия хората обясняваха, че празнуват победата над фашизма. /Какво е фашизъм и кои са били фашисти в България – може би Цар Борис ІІІ, наречен от народа Обединител или Димитър Пешев/. Местен социалистически лидер с малко име Сталин почерпи с лични средства кебапчета и бира.\nАко не беше се случило нищо особено в България на 9 септември 1944г.\nсега тези неща нямаше са случват. Нямаше да има и паметници на съветски войници –окупатори. И досега очевидци на онези събития си спомнят новите банкноти, с които си плащаха разквартируваните по българските села немски войници и опустошените кокошарници от руснаците и осквернените християнски храмове, където са нощували съветските коне. Нямаше да се нарича „славна” армия, окупирала държавата, армия , донесла, не свобода, а една голяма заблуда.\nПубликувано от rumi borisova в 22:43 Няма коментари:\nРазделителната линия на Съединението\nПоведението и словата на заемащите най-важните постове в държавата (президент, премиер и председател на Народното събрание) около честването на Съединението на България отново припомнят един известен афоризъм за разликата между политика и държавника.\n„Политикът мисли за следващите избори, държавникът – за следващите поколения”.\nРазделителната линия е доста точна. Жалко, че една толкова важна дата в българската история дава повод тъкмо за такива размисли.\nНа честването в Пловдив на връх 6 септември тримата „важни” в държавата се събраха и едва ли някой можеше да бъде заблуден, че това не беше никак случайно.\nСловото на президента беше освиркано, а активисти на „Атака” – арестувани. И това не може да е станало случайно.\nПред журналистите се изсипаха куп упреци към опозицията - е това може би стана случайно.\nА по време на празника не за пръв път някой сам себе си определи като държавник. Но на какво отгоре.\nМного политици се издигат до най-високи държавни постове и служби. Някои работят в тях дълги години. Някои дори ги оглавяват (случайно или не). Получават и втори мандат на върха и това ги главозамайва.\nЗа да успееш да станеш държавник, сигурно първо трябва да имаш културата, да положиш усилията и да съумееш да прекрачиш границата между личния и обществения интерес, между партийно-корпоративния и обществения интерес. И най-вероятно – да се откажеш от някои свои спонсори …\nТези които, направиха Съединението на Княжеството с Източна Ромелия / що за абсурдно име/ дали са имали спонсори?\nЩе дойде ли пак Съединение без разделителна линия между политик и държавник?!\nПубликувано от rumi borisova в 23:07 Няма коментари:\nКъде отива бюджетният излишък?\nКъде отива т.н. бюджетен излишък? Как ще бъдат похарчени огромно количество пари, събирани от всеки българин по стотинка? Ще бъдат ли вложени в смислени начинания или пак ще потънат като вода в пясък …\nВ петък Политическият съвет на тройната коалиция се събра да решава как да се похарчат натрупаните в излишък в държавната хазна пари. Събитието привлече вниманието и на обикновените българи заради лансираните предварително намерения с тези пари, събрани от всички нас да се финансира безплатна почивка на около 5 000 културно масово активни пенсионери от общо над 2 000 000 не културни и не масовизирани. С много вълнение хората следиха дали от тези пари ще се задели и за годината на Русия в България, каквото предложение фигурираше в предварителните предложения, макар и не отразено от медиите, както се подобава.\nВ крайна сметка от съобщение на правителствената пресслужба се разбра, че управляващите ще похарчат около 1,2 милиарда лева от общо събралите се до момента 4,2 милиарда лева бюджетен излишък. Подробностите бяха спестени. Стана ясно само, че сумата ще бъде разделена между социален и инвестиционен пакет, като за социалния ще отидат 60%. Предстои работна група от зам. министри да направи разчети под ръководството на послушния експертен финансов министър Пламен Орешарски /кандидат за кмет на София от СДС/.\nПенсионери вече казаха, че това с почивките е глупост. От правителството отговориха, че възнамаряват то да стане трайна политика, както се случвало веднъж в Австрия, когато австрийски пенсионери дошли на разноските на австрийското правителство в Албена /но не повторили/. Нещо повече - от 5 000 културно масовите пенсионери станаха 15 000. От ДПС и от НДСВ пък казаха „ще видим”. Как се връща назад дадена дума от премиер и социален министър.\nЛюбители на руската култура пък побързаха да изразят очакване, че популяризирането й у нас ще става за сметка на самата Русия.\nОбикновените българи недоумяват като как става така, че изобщо се събира излишък и не би ли могло и в техните портфейли най-сетне да се появят излишни пари за фонд „и аз съм човек”.\nОбикновените българи се питат къде се пазят тези пари, колко са лихвите и какво ще стане с тях.\nОбикновените хора не са безразлични как се харчат техните пари.\nПубликувано от rumi borisova в 20:22 Няма коментари:\nИ врабчетата емигрират от Перник\nВредната градска среда гони дивите гълъби и врабцитe,\nопасна е и за хората\nДивите и полудивите гълъби почти са изчезнали. Застрашително е намалял броят на врабчетата. Почти не се срещат и сивите и черните гарги, които иначе от най-разпространените градски птици и си харесват за своите гнезда дори билбордовете, когато са привлечени от многото остатъци развалена храна по кофите за боклук. Това установили любители орнитолози, които са наблюдавали централната градска част на Перник и разширения център. Вече е рядкост нощем и рано сутрин да се чуе птича песен през открехнатите прозорци. Изчезването на врабчетата е тревожно, не само защото изчезването на всеки вид е лош знак, но и защото става дума за птички, които живеят с хората и ако околната среда е опасна за тях, същото може да стане валидно и за самите хора.\nОрнитолозите твърдят, че причина за изчезването на птиците е неразумната човешка дейност, която води до увреждане на градската среда.\nМонтираните на покрива на Минната дирекция шипове, за да не кацат по стряхата, са прогонили част от сивите гълъби.\nВрабчетата намаляват пропорционално с увеличаване на популацията на градските котки, които са на път да имат количествено надмощие над бездомните кучета. Установено е още, че градските птици намаляват заради намаляването на насекомите. Те от своя страна изчезват заради нарастващото използване на пестициди и хербициди. Хората унищожават част от вредните инсекти, но от препаратите загиват и добрите буболечки.\nБензиновите пари също унищожавали врабчетата. Според учени изгорелите газове от автомобилите умъртвявали голяма част от насекомите, нужни за малките птички. За разлика от гарваните и свраките, врабчетата са по-деликатни създания и не могат да се борят с другите видове, както и не могат да издържат на силно замърсения въздух.\nКолкото повече видове птици има около нас, това показва че средата, в която живеем е добра, казват експертите. Във Великобритания броят на градските чучулиги официално се използвал в статистическата оценка за условията на живот на човека – наред с броя на болниците, размера на заплатите и възрастта, до която живеят хората. Колкото повече видове птици има около нас, това показва че средата, в която живеем е добра, категорични са експертите.\nОт Перник мигрираха много качествени хора. Незабелязано са започнали да изчезват и птичките. Не става дума само за жизнена среда, а за още нещо …\nПубликувано от rumi borisova в 18:24 Няма коментари:\nПървата копка на АЕЦ Белене - значимо събитие, популистки ход или скъпа /скалъпена PR акция\nПубликувано от rumi borisova в 23:34 Няма коментари:\nБСП се сети за пенсионерите - предизборно\nКак ще бъдат подбрани 5 000 пенсионери, които ще почиват на море в луксозни хотели и как ще бъдат избрани хотелиерите, на които ще се плати с пари, събрани и от пенсионерите, и от бебетата.\nЛечението на тежко болните деца и на хората с редки заболявания не заслужава ли повече внимание или за това има „Българска Коледа”, която също събира пари от всички нас.\nОт БСП - най- голямата партия в управляващата коалиция, обявиха, че правителството ще изпрати за 10 дни на курорт от 3 до 5 хиляди пенсионери. Новината съобщи отдавана възневидяната от бедните социална министърка с най-скъпите обуща. Премиер-министърът Станишев също потвърди намерението, така че да няма връщане назад. Някак си не върви министър-председател да се отказва от думите си - не че не се е случвало. Как ще бъдат подбрани петте хиляди пенсионери, които ще почиват на морето в луксозни хотели и как ще бъдат избрани хотелиерите, на които ще се плати с пари, събрани не доброволно, а насилствено и от пенсионерите, и от бебетата. На тези въпроси отговорите се отлагат за друг път.\nСтана ясно само, че на курорт ще ходят хора в третата възраст, които са се включили в пенсионерски организации. Кой не знае, че те са симпатизанти на БСП в преобладаващото си число. Ами тези, които не са организирани –те по-малко ли са пенсионери!? Добре поне, че възрастните са доста по-морални, та дано не се стигне до кръвопролития при разпределянето на квотите за почивка. В един пенсионерски клуб даже предложиха всички да се откажат от тази възможност, защото това си е пълна глупост.\nВсеки път когато се раздават някакви общи пари, които принадлежат първо на данъкоплатците, после на тези, които ги разпределят, стои въпросът: не заслужават ли повече внимание болните деца и хората с редки заболявания. Или за това има „Българска Коледа”, която също събира пари от всички нас.\nВпрочем освен изпращането на курорт на 5 000 от 2 000 000 пенсионери, от БСП разказаха още други такива възнамерявани благини, които да погалят ухото на част от мизерстващите хора. По 100 лева към пенсиите на калпак – за всеки случай, по 200 лева коледна пенсия, пари на ръка за бедните родители на първолаци. И само 10% от бюджетния излишък за инфраструктура.\nИ веднага под прожекторите се юрнаха дежурните по медии главни социалисти, за да разказват, че това не е пуполизъм, че така не се канят да си купуват подкрепа и гласоподаватели, че ръстът на инфлацията не е заплашен. Само че по-паметните не са забравили как когато се разпределяше бюджетния излишък миналата година , тъкмо от БСП не искаха да дават пари на стачкуващите учители, за да не се предизвика инфлация.\nСоциалният пакет на БСП е повече от предизборен, странно е обаче как са пресметнали, че 5 000 гласа ще са решаващи на следващите избори за Парламента.\nПубликувано от rumi borisova в 23:27 Няма коментари:\nКамери заместват уроците по Закон Божи в българското училище\nКамери ще следят какво правят българските деца в училище. В 250 учебни заведения срещу 1,5 млн. лв от Министерството на образованието и науката и още 2 млн. лв. от бюджетите на общините вече са монтирани видеосистеми по данни на просветния министър и вицепремиер в кабинета на коалицията БСП, ДПС, НДСВ Данел Вълчев.\nПубликувано от rumi borisova в 23:20 1 коментар:\nИма и мълчалив протест на млекопроизводители – продават кравите\nЧетири крави на стопани в пернишкото село Студена в края на миналата седмица заминаха на заколение. Или както се казва на „български” език – джамбази отведоха добичетата при джелатите.\nПродажбата на кравите е мълчаливият протест на нашите млекопроизводители, коментираха вечерта в кръчмата местните политикани.\nСъбитието развълнува много хора, защото продадените крави бяха и тяхната малка радост заради истинското мляко от тях, каквото отдавна няма в магазините. Дребните стопани не излизат на протест на магистралата, защото се мислят за много „малки” и не вярват, че могат нещо да постигнат. Те обаче признават, че ако млякото се изкупува на нормални цени и ако имат поне малко финансова субсидия ще продължат да се грижат за животни. Те са готови и да модернизират малките семейни ферми, защото знаят, че като гледат макар и една крава – тя храни цялата фамилия. За няколко семейства има качествено мляко, масло, сирене и месо.\nХората си обичат животните. Преди време стопани оплакаха като човек кравата Недка, която загина от катастрофа на главен път Е-79 в района на селото. Заканваха се съдят правителството заради необезапосания път, който по това време отгоре на всичкото беше и в ремонт.\nПо-възрастните си спомнят, че в Студена е имало по 1000 крави и съжаляват, че сега животните се броят на пръсти. Според тях паша има достатъчно. Никой не иска сеното - плащаме за пусто на косачи, за да изхвърляме тревата, коментират хората.\nВ пернишкия край млекопроизводители не се включиха в общите протести на бранша. Но това е така не защото са доволни, а защото ги няма. Само преди няколко години областта се хвалеше с резултатите в млеконадоя, сега е на опашката, защото животните са изклани.\nПубликувано от rumi borisova в 19:40 Няма коментари:\nТройната коалиция срещу тройната опозиция\nКой кого "уво(л)нява"\nТройната управляваща коалиция премина в настъпление срещу тройната опозиция. Ролите се смениха. Не се разбира кой кого\nТриумвиратът Бойко-Волен-Костов бил антибългарски, предупреди премиерът Станишев.\nВ държавата се оформя един негласен триумвират - опозиционен, деструктивен, разрушителен и антибългарски – ГЕРБ, „Атака” и Костов, заяви Станишев и припомни как при един от вотовете на недоверие към неговото правителство, в опит да се пошегува подреди, кабинет на дясната коалиция. Сега този кабинет не изглежда шега, а близка реалност. При това опасна според Станишев.\n“Какъв триумвират, какви глупости?” веднага контрираха от ДСБ. Те отвърнаха на удара с твърденията, че Сергей Станишев, Симеон Сакскобургготски и Ахмед Доган са виновни за проваленото европейско членство на България.\nРеагира светкавично, както обикновено, и Бойко Борисов. Отвърна на удара от Кърджали, където беше отишъл на обиколка (бил си взел ден отпуска). Тъкмо оттам той каза, че антибългарска е управляващата коалиция, а не опозицията.\nНародът се обърка кой кого уволнява или наистина всичко наоколо се увонява от смрад на фалш.\nВечерта в селската кръчма, по време на политсводката между две трънски гроздови от джанки един зевзек припомни вица за дневника на сръбския партизанин. Шумкарят описал как в ден първи партизаните превзели гората, на другия ден немците си я върнали и така няколко пъти. Накрая дошъл горският и изгонил и партизаните, и немците. Време е народът да влезе в ролята на горския и да изгони и едните, и другите. Това е мнението не само на общото събрание на редовните посетители на селската кръчма. Така мислят всички българи, които не виждат смисъла да подписват хвърчащ лист със заповед за уволнение на правителството, представлявано от Сергей Дмитриевич Станишев, който не значи нищо. Самите лидери на опозицията публично признават, че не са в състояние да предизвикат предсрочни парламентарни избори. Това зависело от самото правителство, по думите на председателя на ГЕРБ Цветан Цветанов.\nИнтересно е защо опозицията говори за формат-ЕНП, а Демократическата партия и ЗНС на Личев, които членуват в ЕНП ги няма във формата. Впрочем за Земеделски народен съюз с лидер Стефан Личев нещата са доста мъгляви. Наскоро Мозер спечели съдебно дело. Тя казва, че в ЕНП признават нейния БЗНС-НС. А ЗНС си избра за партньор „ЛИДЕР” на Христо Ковачки.\nОще по-интересно е защо Станишев не включва СДС в групата на лошите. Дали пък не се оформя бъдеща управляваща коалиция – БСП, ДПС, СДС и пак ДС - като ароматна подправка.\nПубликувано от rumi borisova в 21:13 Няма коментари:\nНовата църковна година отново започва без вероучение в българското училище\nНа 1 септември се отбелязва началото на новата църковна година. Когато се ражда Христос годината е започвала на различна дата от нашата година. Но Църквата осмисля времето по свой начин, затова е решено църковната година да започва така както това е ставало във времето на Римската империя. Църквата превръща всеки ден в празник, превръща цялата година в празнична година, посветена на Господ.\nТози ден е за размисъл и за преоценка какво сме направили и какво трябва да правим, каза в своята неделна проповед свещенникът в храма, който посещавам. Отецът говореше с горчивина, защото тъкмо в неделния брой на един от най-масовите ежедневници прочел за състезание в НДК по познаване на Корана от мюсулмански деца, които са учили своята свещенна книга в училище.\nДумата е за това кога църковната година ще започне с изучаване на православното християнство в българското училище, защото в конституцията пише, че това е традиционното вероизповедание у нас.\nПубликувано от rumi borisova в 12:29 Няма коментари:\nТоплофикациите на Ковачки погнати по политическа п...\nЙеромонах Никанор коментира световната финансова к...\nИгумен изгонил младежи с инвалидни колички от мана...\nАко на 9 септември 1944 в България не се беше случ...\nПървата копка на АЕЦ Белене - значимо събитие, поп...\nКамери заместват уроците по Закон Божи в българско...\nИма и мълчалив протест на млекопроизводители – про...\nНовата църковна година отново започва без вероучен...


Откриха изненадващо явление на Слънцето – ЗНАНИЕ\nHome КОСМОС Откриха изненадващо явление на Слънцето\nУчени от университета на Нортъмбрия установиха, че магнитните вълни на Слънцето се държат различно от смятаното досега, съобщи сайтът Физ.орг. Анализът на данни, събирани 10 години, показа, че магнитните вълни в короната на Слънцето – най-външния атмосферен слой, реагират на звукови вълни, идващи от недрата на звездата ни.\nМаркерът е открит в цялата корона през целия 10-годишен период. Това предполага, че е фундаментална константа на Слънцето и може да е характерен и за други звезди.Магнитните вълни имат голяма роля за пренасянето на енергия в Слънчевата система. Освен че загряват короната на Слънцето, те ускоряват слънчевия вятър, който се движи със скорост около 1,6 милиона км/ч. Те се отразяват и на атмосферата на звезди и планети, на магнитното им поле, предизвикват полярни сияния.\nprevious Злият близнак на нашето Слънце изял собствените си планети\nnext Проф. Виден Табаков – човекът, направил кацането на Луната възможно


Поражението на Борисов е факт - България | Факти.БГ\n6 Ноември, 2016 22:16 1 550 3\nПоражението на Борисов е факт\nБорисов ще се съобразява, няма да преценява\nПремиерът Борисов се намира в особена шахматна ситуация, е мнението на политологът Андрей Райчев. „Борисов, за да остане, трябва да се обърне към патриотите. АБВ го отсвири, половината реформатори го отсвириха. За БСП и ДПС изобщо да не говорим. Държи се на едни патриоти, които не са му в правителството”, обясни политологът по bTV. „Те трябва да са болни да не съборят правителството и да разсъждават въобще да крепят някакъв Борисов”, допълни той.\nПатриотите са балансьори от нов тип. „Те набират два пъти повече гласове от ДПС. Ако на следващите парламентарни избори имат нещо от порядъка на 40 депутати, те просто решават, кой ще управлява. Те трябва да са болни вместо да си вземат властта, която народът им дава да подкрепят министри на СДС в правителството” е мнението на Райчев.\nПоражението обаче е факт. „Двойката на ГЕРБ влязоха с 10 на 0, с 10 пункта преднина. По едно време станаха 7. След това 4 и накрая ги премериха 3. Днес ги мерим за другия. Това си е поражение. Тук няма разсъждение, че Борисов ще преценява. Борисов ще се съобразява”, заключи Райчев.\n1 23:17 06.11.16\nЛикувай народе, сатрапът ПАДНА!!!\n2 08:00 07.11.16\nБратя, мобилизирайте се и не позволявайте на маймунката на Боко да спечели на втори тур!\n3 08:30 07.11.16\nНарода се осъзна и показа, че мутратас цялата шайка крадци не струва!


Африканската чума: последствията за производители и търговци 06:55, 30.07.2019 Чумата по свинете - още за мерките срещу заразата 07:00, 29.07.2019 Политика и скандал - отзвук от седмицата 07:00, 26.07.2019 Африканската чума - какво прави държавата? 07:00, 25.07.2019 Европейската минимална заплата - има ли тя почва у нас? 19:53, 23.07.2019 Първа номинация за главен прокурор. Ексклузивно говори кандидатът Иван Гешев 06:55, 23.07.2019 Лични данни и избори 07:00, 22.07.2019 Как да потърсим правата си за изтекли лични данни? 07:00, 19.07.2019 Как се пазят личните данни в България? 07:00, 18.07.2019


CS-ULTRAGAMING.INFO - Страница 2 - AMXX-BG.INFO\nРегистриран: 12 фев 2019, 11:23\nСвържете се с Yordanov\nМнение от Yordanov » 23 фев 2019, 20:16\nКакто каза горното момче винаги пълни сървъри и добре поддържани давам 10/10 моята оценка.Продължавай те все така да радвате хората!\nРегистриран: 13 апр 2018, 17:44\nМнение от kris_grudov » 23 фев 2019, 20:21\nНормално да дадеш 10/10 хаха,все пак си админ там да не забравим + Сървърите не са нищо особено,само дъст2 онли сървъри,които се развиват много лесно!Другите сървъри като Зомби и Деатмач пак не са негови,защото не може да ги направи!Екипа е отврат,не се обиждайте,а за администратора да не говорим.Оценката ми е 1/10 поради простата причина,че има хора!За тях е досаждал и е изнудвал само за реклами от всеки който му падне Да допълня и за слоухака в един от сървърите\nПоследна промяна от stambeto2006 на 23 фев 2019, 21:36, променено общо 1 път.\nПричина: Без излишно напрежение, ако има проблем използвай бутона за "Докладване".\nМнение от Yordanov » 23 фев 2019, 21:30\nkris_grudov написа: ↑\n23 фев 2019, 20:21\nЕй пръдлйо няма ли да спреш да се дразниш с нас\nПоследна промяна от stambeto2006 на 23 фев 2019, 21:32, променено общо 2 пъти.\nПричина: Успокой се малко и без обиди!\nМнение от stambeto2006 » 23 фев 2019, 21:33\nВсеки един след моят пост да се придържа към темата и без обиди и излишен спам, защото някой ще получи предупреждение.\nМнение от Just CS-UG » 28 фев 2019, 11:25\nЗдравейте, драги потребители на amxx-bg.info сменихме ип на респаун сървъра ето го и него 93.123.18.39:27017\nМнение от Bartian ОПГ » 28 фев 2019, 13:11\nСтрахотно , сървърите ви са страхотни продължавайте в същия дух!\nМнение от mBFF-TheFucKBG CSNatioN » 28 фев 2019, 14:14\nСървърите Ви са прекрасни,но поработете малко по Дизайна,тъй като е малко грозен.\nПоследна промяна от stambeto2006 на 28 фев 2019, 15:32, променено общо 1 път.\nМнение от Just CS-UG » 07 мар 2019, 00:01\nЩе се постараем, скоро време с екипа ми да направим и сайта както трябва, за сега ще е така да видим колко ще държим.\nП.С Благодаря ви за Искенните мнения за сървърите и форума.\nМнение от thoughtz 821E3 » 03 апр 2019, 16:14\nhttps://imgur.com/PE7MNLA - в много малко файлове сте сложили auto connect.\nИмаш 24 часа да си премахнеш плъгина от сървъра.\nМнение от Just CS-UG » 04 апр 2019, 16:59\n03 апр 2019, 16:14\nДа виждааш този сървър да е тук или аз не довиждам.


Безплатни творчески работилници за деца в НДК – Труд\nБезплатни творчески работилници за деца в НДК\tЗапочна второто издание на „Националната седмица на детската книга 2019“\n02.06.2019 • 17:38\nБезплатни творчески работилници за деца ще се провеждат до 7 юни в Националния дворец на културата (НДК) в рамките на второто издание на „Националната седмица на детската книга 2019“. Началото на инициативата беше дадено вчера с „пътуване до звездите“, в което най-малките взеха участие. Тяхна тренировъчна площадка вместо Международната космическа станция се превърна Литературен клуб „Перото“ в НДК. Със забавните напътствия на астрофизиците д-р Владимир Божилов и Тихомир Димитров, познати от предаването „Преди обед“, децата написаха свои послания и ги изстреляха към висините на борда на ръчно изработените си ракети.\n„Разказвачи на Космоса“ беше само първото от редицата приключения, които очакват децата до петък. През всеки един от дните за тях предстоят нови предизвикателства в работилници по писане, четене, изобразително и приложно изкуство. Едни от най-големите имена в българската литература, музиканти, артисти, художници и популярни лица от екрана влизат в ролята на техни ментори. А най-добре представилите се таланти от двете възрастови групи ще получат титлите „Малък голям художник“ и „Малък голям писател“.


Адаптиране на дигиталната технология към ежедневният работен процес: Пълно дигитализиране на имплантологичния протокол - от план на лечение до изработване на хирургични водачи. | Сини Алто | wStream - OnLine излъчване на събития\nАдаптиране на дигиталната технология към ежедневният работен процес: Пълно дигитализиране на имплантологичния протокол - от план на лечение до изработване на хирургични водачи.\nИзползването на дигитални приложения в ежедневната практика на зъболекарите предоставя много нови възможности за по-проста и изгодна работа. Тези приложения дават на клинциста по-добър контрол, като същевременно предоставят по-евтини и достъпни за пациента решения.\nЕдин пример за това са имплантологичните лечения, за които дигиталната стоматология много предимства в сравнение с традиционното аналогово планиране и лечение.\nНие ще представим стъпка по стъпка имплантологичния работен процес. Ще илюстрираме как дигиталните инструменти правят всяка стъпка по-ефективна, а също така и как лечението на пациента става по-добро.\nПрисъединете се към нас и разберете как най-новите технологии променят вашата ежедневна практика!\nРъководител на тренировъчен център на Planmeca Oy


Информационна кампания – Официален сайт на Община Стралджа\n← „Твоят час“ във Войника\nКупихте ли си билети? →\n„ВНИМАНИЕ! ТЕЛЕФОННИ ИЗМАМНИЦИ!“\nДнес в Стралджа стартира организираната от ОДМВР Ямбол, в партньорство с „Български пощи“ ЕАД, информационна кампания „Внимание! Телефонни измамници!“ Тя е насочена към възрастните, самотно живеещите и трудно подвижни жители на областта и общината и цели повишаване информираността им за механизма на телефонните измами, използваните сценарии, поведението на измамниците, как да се предпазят и да потърсят помощ при телефонни атаки. Във всички населени места в областта, със съдействието на служителите от „Български пощи“ ЕАД, при получаване на пенсията си, всеки гражданин получава и информационни материали, съдържащи основни препоръки за предпазване от действията на измамниците. Флаерите са с големина на банкнота и се дават с препоръката, след прочитане на информацията, да останат в портфейлите на гражданите, така че ако случайно бъдат въвлечени в заблуждение и в притеснението си предприемат даване на пари, при отваряне на портфейла, отново да им бъде привлечено вниманието, че е възможно да станат жертва на измамници. Същите информационни материали ще се разпространяват и в други достъпни за възрастните хора места като офиси на банки, в кметствата по селата и др.\nПолицейски служители ще посещават на адрес самотно живеещи и трудно подвижни хора и в свободен разговор ще им припомнят за опасността от злонамерени действия на измамници по телефона, на улицата, в домовете им. При посещенията си в пенсионерските клубове полицейските служители ще провеждат беседи, разяснявайки най-актуалните сценарии за измами и как гражданите да се предпазват от тях.\n81- годишния дядо Въльо обещава старателно да прочете листовката. Признава, че на три пъти измамници са пробвали да го „преметнат“, но не са успели. „Няма да се дам!“ категоричен е той и определя инициативата като полезна.\nПРЕПОРЪКИТЕ НА ОДМВР ЯМБОЛ:\nНе давайте пари, поискани по телефона, независимо кой и защо се обажда! Рискувате да бъдете измамени!\nНе се доверявайте на телефонни обаждания, колкото и логично и достоверно да ви звучат!\nНе предоставяйте лични данни и информация за свои близки по телефона!\nНе давайте пари на непознати хора, представящи се за посредници или доверени лица, защото това е сигурен знак за измама!\nНе допускайте непознати в домовете си и по никакъв начин не им показвайте с какви пари и ценности разполагате!\nИзмамниците използват различни сценарии, представят се за близки, роднини, лекари, полицаи, социални служители и др., но винаги искат пари.\nПомнете: Ако получите обаждане от непознат, не отговаряйте на въпроси, незабавно прекъснете разговора. Опитайте се да се свържете със свои близки или сигнализирайте на тел. 112!


Има ли връзка между ГРУ, взривовете в България и оръжията за Украйна? - Последни Новини от DNES.BG\nИма ли връзка между ГРУ, взривовете в България и оръжията за Украйна?\nОбяснява Христо Грозев от разследващия сайт "Белингкат"\n1 май 2021 19:12, Нели Христова\nДали взривовете в България и Чехия са свързани със стремежа на Кремъл да попречи на оръжейните доставки за Украйна след началото на войната в Донбас? Христо Грозев от разследващия сайт "Белингкат" обяснява пред DW.\nОще по темата: оръжияУкрайнаКремълРусиявзривовеГРУХристо ГрозевскладовеБелингкат\nПа то оно Байдън защо падна по стълбата на самолето. ГРУ-то да земат да наденат на главата на Путин единн телепатичен шлем. И Путин кьори на екрано как Байдънеца се качва по стълбата. И казва: "Спъни се, сецни се и падни!" И Байдън пада! Ако Байдън пак се отъркаля по некои стъпала, да знаете само Путин ще виновен!\nСледователите си приличат с писателите на фентъзи - измислят версии, мотиви и връзки. Несъизмеримо по-сложно е да намериш неоспорими доказателства. Ето и Хр. Грозев разследвал взривовете през 2014-а в Чехия и през 2015-а година в България и не намерил доказателства за замесени офицери от ГРУ. А през 2021 г. мотивът за унищожаването на боеприпасите изглеждал логичен. А Дойче зеле ръчка, подсказва отговорите и описва предположения. А ние се съмняваме в непрофесионализъм.\nГРУ стои зад земетресенията,наводненията,кацането на Луната..\nТия от Белингкат като са толкова добри и откриват руските агенти по цял свят,що не вземат и да открият на Баце парите в чекмеджетата кой му ги е сложил и коя е Мата Хари и разни други такива неща..\nЕврейнът Путин (по майка Шаломов) взриви цели блокове в Русия заедно с Патрушев, та какво са някакви взривове в България. Между другото, подобни неща организираха и в Чехия. Може би някой да им кажа на тези "руснаци" да спрат с еврейските си номера. Тук не говоря за клоуни-патриоти на хранилки на "руски" бизнесмени с липсващи краекожия и четящи Талмуда. Говоря за евентуално останали хора с разум и желание децата им да живеят в смисъл да оцелеят.\nСтигнах до "Белингкат" и DW, и спрях да чета.\nКауня от Аскюу преди 2 седмици\nКога най-сетне властите ще признаят че на наша територия се е водила война? Защо трябваше да мълчат като риби и ЕРБ и Гебрев бая парички направиха но и няколко склада и завода си отидоха от гадните руснаци. И без това руски туристи в близките години няма да видим тъй че час поскоро да гоним 20 руски дипломати ,ако са останали толкоз у нас.\nПрез времето на войната в Украйна,складове с оръжие и муниции,намиращи се в близост до дружеството,са изпразне ни за няколко месеца.След това трудовата сила във фирмата се увеличава с около хиляда души.После,точно преди зимния сезон на следващата година има съкращения на персонал с около 1500души.\nНа 5 юни 2012 г. силен гръм в складова база „Стралмджа – Мараш” разтресе пътен възел Петолъчката и село Лозенец. Разследването на инцидента доказа, че на 5 юни тримата работници са разглобявали бойна част от зенитна ракета „Двина”. Взривът е тръгнал от цех 1, в който те са загинали на място. Според обвинението в случая не са спазени мерките за сигурност, защото е допуснато да се разглобяват бойни части, които според инструкциите на производителя, могат да се унищожават само чрез взривяване.\nНа 30 септември 2014 г. в завод "Миджур":Взривът настъпва в 16 часа и 57 минути в цех C, който е съставен от две сгради, разделени с гасителен сифон. Сградите са унищожени, тъй като гасителният сифон не успява да изпълни функцията си - в него са складирани взривни вещества. Причините за взрива не са изяснени, заради липсата на оцелели свидетели (загиват 15 души). В този момент в сградите са се намирали към 5600 противопехотни мини, както и взривни вещества от вече разглобени мини\nХристо Грозев ли! преди 2 седмици\nЖурналистическите разследвания на знаменития Христо Грозев ще представляват много ценни доказателства за през Хагския трибунал.\n"Умната и красива" Не...К... пак намери някаква помия, с която да ни залива ?! Този път от Дойче Зеле !! Ние не сме индианци бе, како ! Само такива като тебе янките могат да купят за сто долара !\nТуй разследване ми мяза на гадаене на боб...билинги-милинги,свободни съчинения и приказки от Шехерезада...Тия смешници си мислят,че ние ядем доматите с колците...\nАма се ядоса.\nЗащо се ядоса?\nНека позная - истината те подразни.\nНай-много 2-3 см, затова си толкова ядосан!\nТоя разследващ нещо намирисва и смърди както и разследването му.Той си мисли,че всички са глупави и ще повярват,че между агенти се водят телефонни разговори. Може ама друг път.Всичко се кодира и се пренасят кодове през границите.А в"Дойче зеле"са най-големите лъжци.Нека каже тоя следовател как продукция на Арсенал се оказа в изоставени складове от И.Д.в Сирия.А взривовете в БГ явно са,за да се прикрият злоупотреби и незаконна търговия с оръжие.В Иганово загина един американец а друг бе ранен.\nРусофобчета командвани с копчета, малки сте, жалки сте, а най-жалки сте били, когато през 1915 г. сключвате военен съюз с Турция, с което опропастявате България\nВсичко е ясно. Отварят телефонния указател та ГРУ и почват да подслушват наред...\n"Напротив. България първа обяви Русия за враг. Каквото се провикнало, такова се обадило."\nОчевидно е много е сладко да лижeш руски задници.\n"Русия обяви България за враг, а не обратното."\nНапротив. България първа обяви Русия за враг. Каквото се провикнало, такова се обадило.\nЩом и БСП след разгрома на последните избори започна да се прикрива че е русофилска партия значи има напредък и има някаква надежда за България. Факта че евродепутатите на БСП се скриха в тоалетната на ЕП за да не участват в гласуването на резолюцията срещу Русия на 29 април ясно показва че България изтрезнява от русофилското пиянство и думата русофил започва да става *** дума в България. Ако искаш да печелиш избори трябва да водиш твърда политика към Русия а не да се правиш на руски лакей.


Разрешиха кафеавтоматите и продажбата на тестени изделия и закуски в Троян - HemusNews.com\nТова трябва да става единствено по начин, възпрепятстващ прекия досег на клиента с предлаганите продукти, като продажбата се осъществява само "на гише", а също и да се осигури предпазна бариера между храната и клиента. Служителите задължително трябва да работят с предпазни средства, съгласно добрите хигиенни практики.\nВ същата заповед са описани и правилата за работа на вендинг автоматите за напитки и храни. Собствениците са длъжни три пъти дневно да извършват дезинфекция на автоматите, като това се отразява в дезинфекционен картон съгласно приложен образец, поставен на вендинг – автомата. В него се вписва дата, час, отговорник за дезинфекцията и подпис на същия.\nС текста на заповедта може да се запознаете на сайта на Община Троян от тук. От там може да се изтегли и образец на дезинфекционния картон за вендинг машините.\nТестват сирените в Троян, във връзка с предстоящото отбелязване на 2 юни\nОще в тази категория: « Разрешиха работата на вендинг автоматите НСИ откри колцентър за пробното преброяване от 20 до 30 април »


Metal Hangar 18 « SIKTH пуснаха видео с текст към „No Wishbones“\n« Jorn Lande с видео към кавъра му на „Rainbow In The Dark“\nCIVIL WAR обявиха новия си вокалист »\nПубликувано от Viper в 23:57 часа на 10.02.2017 г. Намира се в Аудио, Видеоклипове, Нови албуми, Новини\nПрогресив метълите SIKTH обявиха, че ще издадат своя все още неозаглавен нов диск на 26 май. По случай началото на европейското им турне бандата пусна ново текстово видео към „No Wishbones“. Песента е откриваща в предстоящия албум на бандата, който се явява наследник на миналогодишното им EP „Opacities“.\nВижте плаката за благотворителния концерт в подкрепа на Снежа Трухчева (0) Снежа Трухчева се бори с коварната болест Паркинсон и се нуждае от средства за лечение. На 6 януари 2015 […] преди 6 години


Настаняване на приемник в Пловдив - Страница 2 - Digital TV Forums - БЪЛГАРСКИЯТ ФОРУМ ЗА ЦИФРОВА ТЕЛЕВИЗИЯ\nНастаняване на приемник в Пловдив\nТелевизорите в чужбина ще гледат само канала, който гледаш в момента на гигата.\nТака изглежда картата. Каналите са заключени поне така показва ключето на екрана.\nP_20190610_154809_2.jpg (57.9 КБ, 88 разглеждания)\nПоследно редактирано от Николай Т : Преди 2 седмици на 16:59\nИзпрати лично съобщение на Николай Т\nОткрий всички мнения от Николай Т\nПървоначално написано от Николай Т\nБлагодаря за изпратената тема прочетох е но нещо не ми помогна. По принцип N3 имат приложение за андроид което ползвам. Но телевизорите не са с Андроид.\nЗа чужбина най-добре да си вземеш какъвто и да е андроид бокс,може и ползван,за ~20евра,след което си слагат приложението и гледат.\nАз ли нещо не разбирам ??? Тази карта не е ли за Бургаска кабелна ТВ ? Ти искаш за Пловдив .\nДа и аз се учудих като е видях защото ползвам услугите на рн тв на смарт телевизора и е доста добре. Каналите на N3 се разкодират с тази карта която ми е дадена от оператора. Телевизорите са LG и Samsung двата без Андроид. Не искам да имам допълнителни устройства за това се насочих да си купя този ipbox с който да шервам програмите и да си ги гледам през smart IPTV което е приложение на телевизорите. По принцип там където живея всичко това се получи но идеята е да го направя от България. Не знам дали четеца на картата е съвместим с картите на кабелния оператор който е в България. По принцип в България ми е сървира които много добре функционира със 100мб инет съм Upload а там където живея с 150 download така че скоростта на интернета не би трябвало да бъде проблем. Да рутера ми пуска максимално 50 мегабита но въпреки това мисля че може съвсем спокойно да се гледат каналите.\nВ момента ми седи синьото ключе активно което ще рече че каналите са кодирани въпроса ми е дали е софтуерна настройка на си модула който е вграден или не разпознава картата и не може да работи с този тип карти ако не става да го пускам за продажба бокса. чисто нов е още със защитното фолио и с 2 год. Гаранция. Но идеята е ако мога да го направя и да не плащам за ИП телевизии а да си направя сам шеринга. За 10 канали където гледам да не давам по 30 лв на месец.\nКартата е конакс, няма да имаш ядове, само инсталиран оскам и правилно поставяне на картата в четеца е нужно. DVB-C FBC тунера на VU+ ще свърши по-дора работа защото може да се гледат 8 честоти едновременно, а не само 2.\nТези карти явно са универсални аз в Сливен на местната кабеларка имам същата.\nИ в други градове има. RN продават лиценза за конакс по-евтино от официалния им представител за България.\nskyboy (Преди 1 седмица)\nна, Настаняване, ПЛОВДИВ, приемник\nИнтернет в Пловдив БониБо Дъра-Бъра 1 19-10-2018 12:55\nМонтаж в Пловдив фото САТЕЛИТНИ АНТЕНИ 3 09-06-2013 23:42\nПЕРНИЧАНИН В ПЛОВДИВ diablo Дъра-Бъра 7 30-05-2012 19:08


пожелания за рожден ден на майка към син, поздравления за рожден ден на син\nПоздравления за рожден ден на син\nМили синко, честит рожден ден! Дните да минават и да не тежат, годините да се трупат, но да не личат! Желая ви надеждни приятели, В Деня на рождения ден, със сигурност, гости!\nЖелая ти дълъг живот, изпълнен с радост и на всеки кръстопът да взимаш решение правилно. В тази категория има пожелания, разпределени в 50 страници. Кариерата все още иска растеж, Търпение, късмет, сила на волята! Пожелавам ти не просто късмет, а небивал успех, здраве и любов да съпътстват всеки миг от твоя живот! Бъди най-внимателната, най-любимата и неповторима жена!\nБъди по-скъп от диамант, по-желан от злато и по-обичан от парите. Пожелавам ти чудни пътешествия и смели приключения. Препоръчва се по тема. Животът казват е игра, младостта на елите и на всичките банки парите, в която все някой побеждава и ако наистина е така.\nТи си моята надежда, най-важният в моя живот. Желая ти здравето на поздравления за рожден ден на син.\nТвоите родители ти пожелават всичко най-хубаво, много здраве и много усмивки!\nНека бизнесът да ти върви и да се къпеш във пари! Пожелаваме скъпи сине Ние сме щастие в живота с цялата си душа Пожелаваме това умно На един красив празник сме големи.\nПожелаваме скъпи сине Ние сме щастие в живота с цялата си душа Пожелаваме това умно На един красив празник сме големи. Лесно е главата да отпуснеш, трудно е да победиш.\nПо случай рождения ти ден ти пожелавам здраво семейство да имаш, здрави деца да отгледаш и здрав ум да имаш, за да взимаш правилните решения! Обичам те!\nТолкова много ново си струва да знаем. Колкото повече остаряваш, толкова по-голяма става тортата и толкова по-сладък живота ти! Честит рожден ден поздрави. На сина ми по случай рождения ден пожелавам небивал късмет, неизчерпаемо здраве и много сбъднати мечти.\nНека всичко, най-щастливата и най-красивата, за което мечтаеш сега. Този ден е красив Желая ти щастие Здраве, така че вие Имаше силно семей.\nПожелавам ти го с цялата отговорност на верен приятел? Бъди най-веселата. Искам да поздравя сина си за неговия рожден ден.\nИ не преставай да даряваш със обич и със топлота твоето богатство, твоите деца. Желаем ви щастие В семейството, за да няма война, Нека те ценят Толкова щастлив и винаги щастлив. Животът е мъдър, синко, не забравяй Нека се случват всички хубави неща Никога, моля ви, не се обезсърчавайте, И не знам за копнежа и тъгата.\nСмело свещите духни възраста не ти личи. Честит рожден ден на сестра ти до сълзи. Синко, никога не губи сърце Няма причина за отчаяние Отидете смело към целта си, и смях, Не забравяйте. Честит рожден ден поздрави. Нека е? Искаме да се влюбим веднъж Само веднъж завинаги В този сл!\nЩастлив живот, прекрасна младост, Желая ти навред успех! Пожелавам ви любов и радост Да запази честта и беше силен! Пожелавам ти не просто страхотен рожден ден, а такъв, който да помниш цял живот! Сине, поздравявам те За щастие ти се роди на света! Честито пълнолетие, сине.\nЖивот и здраве, бъди си просто майка и жена. Честит рожден ден синко ми. Късметът като спътник твой да бъде твоя супергерой. Бъди все толкоз мила и добра, любов и boulevard of broken dreams green day дни и нека с рози е окичен живота ти до старини. И най-добрият човек в света, поздравления за рожден ден на син. Пожелавам ти с всяка измината година да имаш предимствата на старостта: мъдрост, спокойствие и вяра и предимствата на младостта: сила, поздравявам те За щастие ти се роди на света.\nПоздрави за рожден ден на мъж. Винаги бъди ангел пазител И бъди щастлива, скъпа моя? Сине.\nЖелаем ти здравето на скалите, дълголетието на орлите, младостта на елите и на всичките банки парите! Да го разпознаеш, когато го видиш. Желая ти скъпа Учиш и обичаш живота Нека има достатъчно сила за всичко, И се грижи за майка си! Скъпо дете, обични мой сине, честит рожден ден!\nТи си моята гордост и упование, скъпи, никога да не се предаваш и да преследваш до край мечтите си. Много те обичам и винаги ще е така. Толкова си голям И той стан.


August 29, 2019 June 17, 2020\nРастиящият пазар и всички продукти на Шпакловка Цена ООД\nВ някои моменти не закупуваме продукти като тези на Шпакловка Цена ООД всекидневно, а в други случаи избирането им по-често може да се окаже навик от делниците ни. Ние от Шпакловка Цена ООД вярваме, че изборът на продукти почти винаги е с ясен мотив, макар и потребите на купувачите да са абсолютно специфични. Различните продукти на Шпакловка Цена ООД, които се продават в магазините, имат стремеж максимално да отговорят на специалните искания на колкото се може повече характери. Експертите на Шпакловка Цена ООД са на мнение, че тези дни всеки един от нас би могъл да открие исканите продукти по най-лекия съобразно него начин.\nИнтересувайте се от всички продукти на Шпакловка Цена ООД, които избирате\nНие от Шпакловка Цена ООД мислим, че информираният клиент ще остане доволен потребител. От екипа на Шпакловка Цена ООД споделят, че сигурният търговец би отделил ценно внимание да ви опише всички продукти, които можете да си закупите от него. Ние от Шпакловка Цена ООД ви съветваме да избирате ефективно, като информирате вашия избор и заложите на по-доброто качество. Ако сте се спрели на решението да купувате онлайн, обезателно трябва да се спрете на онлайн магазин, в който вярвате – точно както имате на Шпакловка Цена ООД. Ние, от Шпакловка Цена ООД, ви даваме гаранция, че залагайки на нашите продукти онлайн, вие ще сте похарчили вашите средства адекватно. В онлайн магазина на Шпакловка Цена ООД вие бихте могли да видите пълно описание на всички наши продукти и така вие разполагате с възможността да направите един мотивиран избор, с който да бъдете удовлетворени.\nКак се променят всички продукти на Шпакловка Цена ООД\nНие от Шпакловка Цена ООД смятаме, че за развиването на бизнеса ни ни е нужна точно обратна връзка от нашите клиенти, защото именно клиентите бележат посоката, в която би следвало да се развиваме. Ние от Шпакловка Цена ООД влагаме непрестанно да бъдем постоянно иновативни, постоянно в крак с новите течения, непременно в ход с времето. Ако исканията и търсенията на всички потребители на Шпакловка Цена ООД се движат, значи и ние влагаме в посока на това да усъвършенстваме предлаганите от нас продукти, за да достигнем до онова, което им е необходимо.\nОткрийте потребните ви продукти от Шпакловка Цена ООД по най-лекия начин\nВ миналото са времената, в които ситуацията ни налагаше да стоим на редици за продукти и в края на краищата да не сме сигурни, че ще останат такива за всички чакащи. Благодарение на електронни магазини като този на Шпакловка Цена ООД, вие имате удобството да купувате на достъпни цени и да имате пред себе си уникално голям списък от продукти и други продукти посредством няколко стъпки, без даже да излизате от къщата или кабинета си. Както ние от Шпакловка Цена ООД непрекъснато казваме, ролята на пазара в настоящия момент не престава да се увеличава. Експертите на Шпакловка Цена ООД са казвали неведнъж, че в днешни дни в търговските обекти и онлайн бихте могли да откриете почти всичко, което ви е нужно. Динамиката на пазара дори е стимул за Шпакловка Цена ООД в устремяването да се подобряваме и пускаме в обращение още по-качествени продукти за потребителите, които са се доверили на Шпакловка Цена ООД. Като купувачи вие стопроцентово сте наясно, че качественото многообразие от продукти, като предлаганите от Шпакловка Цена ООД, би могло да отежни избора ви, но когато то е аргументирано и мотивирано, вие ще разползгате с най-добрата база да вземете мотивирано решение – именно на тази гледна точка от пазарния принцип ние от Шпакловка Цена ООД искаме да наблегнем.\nФинално за продуктите на Шпакловка Цена ООД\nСелектирайте разумно, за да останете доволни от покупката ви. Вашите потребности и стремежи са нашата причина да не прекъсваме да се занимаваме с всеки от предлаганите ни продукти. В екипа на Шпакловка Цена ООД непрестанно изучаваме актуализациите, които съвременността осъществява над нуждите и над търговския бизнес, за да продължаваме да сме изцяло релевантни да отвърнем на всяко потребителско очакване и на всичко, което ви е необходимо. Ентусизмът, с който ние от Шпакловка Цена ООД ще ви приветстваме, предаваме и на произвежданите от нас продукти.


19.06.2021 - 19:14 /Редактирана: 19.06.2021 - 19:26/\nИнтересни разкрития до дни обеща премиерът Стефан Янев в родното си село Поповица. Там той ще проведе среща с Националното сдружение на кметовете на кметства. Квалификациите по отношение на новите назначения в администрацията трябва да бъдат направени едва след като се види тяхната работа, категоричен бе Янев.\n"Да, в предизборна кампания сме. И да, изборите предстоят, като вече са добре организирани", заяви още Янев.\nЗапитан за обвиненията за скандални назначения в митниците на хора, които са били свързани с контрабандни канали, Стефан Янев призова да се престане с лепенето на етикети "скандални" и вместо това да се следят резултатите от дейността.\nКметовете на кметства са силно зависими от централизирания бюджет, както и от общинските съвети и кметовете на общини, каза премиерът.\nЯнев уточни, че служебният кабинет работи за хората, а не прави предизборна кампания, тъй като то е безпартийно. 9600 машини за гласуване вече са осигурени, до края на следващата седмица вероятно ще бъдат осигурени още 1500 машини.\nЯнев допълни, че проверката срещу шефа на Националната приходна агенция (НАП) тече, но още не е приключила и няма резултати./БГНЕС


Covid изолацията се отразява тежко на децата - Roditel.bg - Списание Родител\nНачало » Новини и събития » Новини » Covid изолацията се отразява тежко на децата\nCovid изолацията се отразява тежко на децата\nпубликувано на 09.02.2022 от Roditel.BG\nПоследните данни за България показват, че 11,2 процента от младежите на възраст между 10 и 19 години, или 703 808 момчета и момичета, страдат от психично разстройство. Това заяви Кристина Доротея де Бройн, представител на Детския фонд на ООН – УНИЦЕФ в България, по време на онлайн дискусия за психичното здраве и детската агресия във и извън училището, организирана от омбудсмана Диана Ковачева.\nФокусът на дискусията са последиците от социалната изолация в хода на пандемията и нарастващата агресия сред децата. Кристина Доротея де Бройн посочи, че в последния глобален доклад на УНИЦЕФ са представени мненията на 20 хиляди деца и юноши от 21 държави от всички континенти. Според данните от доклада 46 хиляди момчета и момичета всяка година губят живота си заради самоубийство. Голяма част от подрастващите страдат от проблеми, свързани с психичното здраве, посочи представителят на УНИЦЕФ. Като причини за това тя визира липсата на грижовна и стимулираща среда.\nВ хода на дискусията Марина Ангелова от Българско психоаналитично общество настоя да има цялостна концепция за психично здраве на ниво политики, реализирани от Министерство на образованието и науката. Тя допълни, че темата е важно да се включи като учебен предмет в учебния план “Умения за цял живот”, който да помогне на децата да придобият необходими умения за разрешаване на конфликти без агресия.\n“Пандемията от COVID-19 се отразява тежко на децата. Те са станали по-затворени, по-самотни, по-напрегнати, по-тревожни, загубили са социални умения, училищни умения, а агресията е нараснала. Затова трябва да се въведе специализиран модул в час на класния, както и да има психолог във всяко училище”. Това заяви омбудсманът Диана Ковачева по време на онлайн дискусия за психичното здраве и детската агресия във и извън училището.\nТя посочи, че получава стотици жалби от родители, които питат има ли и каква е психологическата подкрепа във училище.\nКовачева отчете, че децата са понесли непропорционална тежест в периода на изолацията от пандемията. По думите й тези последици все още не са достатъчно професионално и отговорно измерени и затова не могат да се планират адекватни и съответстващи мерки.\nПроблемът за агресията в училище в периода на пандемия излизат с още по-страшна сила, отчете още омбудсманът. Ковачева припомни случаи на брутална и шокираща агресия от деца над деца и посочи, че изолацията задълбочава психологическите проблеми. Само през януари станаха известни два случая – единият от кв. “Лагера”, а другият е случаят от 24 януари с бой между момичета заради конфликт за момче.\n“44 на сто от учителите споделят за влошено психично здраве. Ако не се чувстват достатъчно стабилни, как можем да очакваме да помогнат на децата? Има психолози само в 50 на сто от училищата. Те действат реактивно, но учителите са тези, които се срещат с децата. Трябва ли да чакаме момент, когато психолог да се намеси, а учителите да не се ангажират с конкретен казус, който е станал пред тях”, обясни Ковачева.\nТя коментира думите на просветния министър, който се включи в дискусията, отчитайки, че през последната година психолозите и педагогическите съветници в училищната мрежа са станали с 15 на сто повече и че положението сред децата може да се подобри с извънкласни дейности.\n“Да, извънкласните дейности са чудесно нещо, много важно, но също толкова е важно подкрепата в онлайн обучението, като цяло то доминира в последните 2 години. Кой се грижи за децата по това време”, аргументира се Ковачева и постави въпроса дали съществуващите механизми за предотвратяване на агресията работят.\nТя посочи, че в рамките на кампанията “Синьо лято”, организирана от институцията на омбудсмана, психолози безплатно са консултирали деца и родители – какви са проблемите в тази изолация. Основното послание на децата в рамките на тази кампания било, че те имат нужда от пространство, в което да говорят.\nПсихолозите от компанията “Синьо лято” също отправиха своите препоръки и призоваха министър Денков да ги чуе.\nОмбудсманът Диана Ковачева представи основни препоръки, които ще бъдат изпратени на Министерство на образованието и науката:\n• да се въведе инструмент за ранна оценка от негативните последици след дългите периоди на онлайн обучение и социалната изолацията върху психичното здраве на децата;\n• да се въведе механизъм за текуща психологическа подкрепа на децата за преодоляване на тези дефицити чрез специализиран модул в часа на класния ръководител. Обсъждане на темите за агресията, тормоза в училище.\n• достъп до училищен психолог във всяко училище в страната или педагогически съветник и да се обмислят мерки за подкрепа на училищата, в които няма назначен такъв;\n• онлайн професионална помощ, професионална поведенческа консултация на учениците.\nИзследвания на УНИЦЕФ сред 800 тийнейджъри по време на пандемията\n• 2 пъти повече тревога и страхове\n• 5 пъти повече скука\n• 3 пъти повече гняв\n• 5 пъти повече раздразнение\n• 4 пъти повече носталгия и тъга\n• 4 пъти повече самота\n• 3 пъти повече разочарования\n• 2 пъти повече безпомощност и безполезност\nИзточник: Национална мрежа за децата\n8 любопитни факта, свързани с бебешката кожа\nДаровитите деца притежават тези 9 качества, които трябва да бъдат развивани\nПроговаряне и развитие на речевите умения при децата\nИндиговите деца – какво представляват и как да ги разпознаем\nРазвитие на детето от 0 до 4 години (ГРАФИКА)\n50 годишна майка изглежда на възрастта на своя син


Бекон Специален Казачок - Mesko\nБекон Специален Казачок\nСпециален Бекон, направен от Свински гърди. С поръска от черен пипер от едната страна, която му придава завършен вид и още по-апетитен вкус. Бекон Казачок се пълни ръчно в специални форми, които му придават характерната форма. Неопушен.\nПодходящ избор за плата и мезета, може и леко да се запече на скарата.\nНаличието на малко кожа го прави подходящ за овкусяване на различни ястия или за шпиковане на меса.\nЕнергийна стойност 847 kJ / 204 kcal\n– от които наситени мастни киселини 5,2 g\n– от които захари 0,6 g\nЕнергийна стойност 845 kJ / 204 kcal


Charming Apartment Varenna - НАЙ-НИСКИ ЦЕНИ от agoda.com\nVia XX Settembre 13, Варена, Варена, Италия, 23829 - Покажи на картата\nCharming Apartment Varenna е перфектен избор за пътуващи, които желаят да почувстват духа на Варена. Оттук гостите имат лесен достъп до всичко, което този оживен град може да предложи. С удобното си местоположение хотелът предлага лесен достъп до всички градски забележителности, които задължително трябва да се видят.\nПредлагайки висококачествени услуги и широка гама от удобства, Charming Apartment Varenna Ви осигурява възможно най-комфортния престой. Съхраняване на багаж са само част от нещата, които отличават Charming Apartment Varenna от останалите хотели в града.\nВсички стаи се отличават с грижливо замислени удобства, което гарантира неповторимо усещане за комфорт. Освен това в хотела можете да се възползвате от множество предложения за приятно прекарване на свободното време. Charming Apartment Varenna е идеално място за туристи, търсещи чар, комфорт и удобство в Варена.\nВсички типове туристи (49) Двойка (41) Самостоятелно пътуващ (3) Семейство с големи деца (2) Група (3)


Ах, Мария! Невероятна си и на 40 - какво ново - GoGuide.bg\nНа 28 февруари от 21 часа, в Sofia Live Club, с „Концерт за две Марии и един роял”, Силвестър ще отбележи първата третина от артистичния си живот. Твърди, че и след 120-а си година най-вероятно ще продължава да изнася концерти, но тогава ще понамали шпагатите в прогрмата. Концертът, подготвен от Мария Каракушева представлява съчетание от майсторски клавирни изпълнения, пеене, танци и stand up comedy. Преди година двете представиха подобен спектакъл, пак в Sofia Live, наречен „Музикални метафори”, но в него доминираше филмовата музика. Сегашният, макар и програмата да е все още тайна, според запознати представлявал\nбърз преход от Бетовен до Бийбър и обратно, във виртуозното изпълнение на Мария Каракушева (пиано) и Мария Силвестър - вокал, танци и разсъждения върху любовта, концертната дейност, живота, вселената и всичко останало.\nМария Каракушева, една от най-интересните млади български изпълнителки и композитори е включила и авторски произведения в концерта, чието нелегално подзаглавие е „Две Марии и нищо непорочно”. Силвестър, която е известна най-вече с невероятните си импровизации по зададена тема е убедена, че всеки път конерта ще е наплъно различен и единственото, което няма да се променя са двете Марии.\nБилети са напълно достъпни, както в мрежата на Евентим, така и на датата на самия концерт в Sofia LiveClub.\nГледай връчването на Go Guide наградите на живо - петък, 20:00 часа.\nПредишна статия В София през уикенда: 17- 19 февруари Следваща статия URBAN SAINTS вече и на книга!


Българин ще играе полуфинал на "Ролан Гарос"!\nБългарин ще играе полуфинал на „Ролан Гарос“!\nБългарският талант Пьотр Нестеров продължава победния си марш в юношеския турнир на двойки от Откритото първенство на Франция.\nВъзпитаникът на варненския „Черно море Елит“ вече е полуфиналист на „Ролан Гарос“! Днес двамата с партньора му Вячеслав Биелински извоюваха трета поредна победа на най-престижния турнир на червени настилки.\nВ четвъртфиналите българо-украинският дует елиминира драматично представителите на домакините Саша Геймар Вайенбург и Мехди Садауи с 6:1, 5:7 (12-10) за почти час и половина. В първия сет Нестеров и Биелински пробиха два пъти и доминираха тотално на корта.\nВтората част беше много по-равностойна и се стигна до тайбрек. В него българо-украинският тандем стигна до три поредни мачбола при 9:6. Французите обаче отразиха и трите точки, при което дори получиха шанс да измъкнат победата със свой сервис при 10:9.\nНестеров и Биелински се справиха с напрежението в този драматичен миг и извоюваха крайния успех при подаване на Пьотр след 83 минути игра на корт №6 във френската столица.\nГригор Димитров се разправи с гигант в САЩ\nМико Кузманов триумфира с титлата в Барселона